سعودییه عربیستانیندا کرال عائلهسی عضولرینین، او جملهدن «سعودی آرامکو» شیرکتینین رهبرلریندن بیری، کئچمیش مالییه ناظری ایبراهیم الصافین حبسی نفت قیمتلرینین آرتماسینا سبب اولوب.
آخار. آذ خبر وئریر کی، بو ادعا ایله «بلومبرگ» آگنتلیگی چیخیش ائدیب. آگنتلیک حبسلرین محمد ابن سلمانین مؤقعلرینین گوجلندیریلمهسینه حسابلاندیغینی وورغولاییب.
آگنتلییه آچیقلاما وئرن «امیریتس نبد بانک»این آنالیتیکی ائدوارد بل نفت قیمتلرینین آرتیمینین نورمال اولدوغونو بیلدیریب:
«نفتین اساس ایستحصالچیسی و ایخراجاتچیلارینان بیری اؤز اقتصادیاتینی ترانسفورماسییا ائدیر. بو پروسسین اؤزو ایله غیری-ایستابیللیک و سیاسی ریسکلر گتیرمهسی قاچیلمازدیر. بو، قیمتلرده اؤزونو گؤسترهجک».
قید ائدک کی، بو گون «برنت» مارکالی نفت ۶۲،۸۷ دوللارا قدر باهالاشیب. سونونجو دفعه بئله گؤستریجی ۲۰۱۵-جی ایلین ایولوندا قیده آلینیب.
۳۲ یاشلی محمد بین سلمان ۲۱ ایوندا ولیعهد شاهزاده اولوب. او، بو وظیفهده محمد بین نایفی اوز ائدیب. غرب اکسپرتلری بو حادثهنی سعودییه عربیستانیندا چئوریلیش آدلاندیریبلار.
اصلاحات طرفداری اولان سالمانین مؤوقعیی ار-ریاددا چوخلارینین ناراضیلیغینا سبب اولوب. بئله کی، ۲۴ اوکتیابردا بین سلمان رسما اؤلکهسینین قاپیلارینی بوتون دینلر اوچون آچاجاغینی بیان ائدیب. او، همچینین، اؤلکهسینین اکسترمیست ایدئیالاردان قیسا زاماندا ایمتینا ائدجیینی آچیقلاییب.
ابن سلمانین تضییقی ایله کرال سلمان ابن عبدولعزیز السعود ۴ نویابردا ۱۰ شاهزاده و ۱۲ کئچمیش ناظرین حبس اولونماسییلا باغلی قرار وئریب. داها سونرا ایسه کرال عائلهسی عضولریندن حبس ائدیلهنلرین سایی ۳۰-آ چاتیب. اونلارین کورروپسییادا اتهام اولدوغو وورغولانیب. ماراقلی مقام اودور کی، حبسلردن بیر گون سونرا سعودییه عربیستانی شاهزادهسی منصور ابن موکرین ابن عبدولزیز السعود و ۹ یوکسک وظیفهلی شخص هلیکوپتر قزاسی زامانی هلاک اولوب.
ایران علیهداری کیمی تانینان ولیعهدین سرت آددیملاریندان سونرا یمندهکی حوثی قیامچیلار الریاضین هاوا لیمانینا راکت ضربهسی ائندیریبلر. لاکین سعودییه اوردوسو بونون قارشیسینی آلیب. الریاد اؤز نؤوبهسینده بونو ایرانین آددیمی آدلاندیریب و ساواشا سبب کیمی دیرلندیریب. عینی گونده همچینین سعودییه عربیستانینا یاخینلیغی ایله سئچیلن باش ناظر سید حریری الریاضا سفری زامانی ایرانین اونا قارشی سوء-قصد حهاضیرلادیغینی ادعا ائدرک، ایستعفایا گئدیب.
azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab